Triangel

Triangel ta un instrumento di perkushon ku ta wòrdu traha di un pida heru i ku ta wòrdu doblá den forma di un triángulo. Su grandura ta varia entre 20 i 30 centimeter. Na e punta ariba di e triangel tin un wowo kaminda e tokadó ta tene e instrumento. Na un otro punta di e triangel tin un pida habrí. E tokadó ta usa un stòki di heru i ta dal esaki na rant di e triangel pa forma zonido.

E instrumento ta di orígen oropeo i ta data for di siglo 14. Den Edad Media e tabata wòrdu usa pa selebrashonnan religioso unda su forma tabata simbolikamente representa e santa trinidat.FRUNGILLO, Mário D. Dicionário de percussão. São Paulo: Ed. UNESP, 2003, pp. 358-359. Desde fin di siglo 18 e triangel ta e instrumento di perkushon mas importante den músika klásiko. Danki na su timbre kristalino i altu e instrumento ta distinguibel den un orkesta sinfóniko i den kual su ritmo ta fungi komo struktura.

 Karibe Hulandes 
E triangel ta wòrdu usa den diferente género musikal típiko na Aruba, Boneiru i Kòrsou, manera tambú. Den e di dos mitar di siglo 19 el a hasi su entrada den orkestanan ku tabata toka músika bailable antiano.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 556 Ront di aña 1900 e triangel, huntu ku e matrimonial, a wòrdu añadi na muzik di zumbi.Muzik di zumbi.Muziek van Curaçao, NAAM Awendia e ta un di e poko instrumentonan di antaño ku a sa di mantene su mes.  

Category:Instrumento musikal
Category:Aruba
Category:Boneiru
Category:Kòrsou